Evropsko prvenstvo u nogometu za žene 1987.
Evropsko prvenstvo u nogometu za žene 1987. je bilo drugo nogometno kontinentalno nacionalno prvenstvo za žene koje se odigralo od 11. do 14. juna 1987. godine u Norveškoj. Na prvenstvu su učestvovale četiri ekipe: Engleska, Italija, Norveška i Švedska. Odigrane su četiri utakmice te postignuto 13 golova. U finalu je Norveška bila uspješnija od Švedske rezultatom 2-1. I u utakmici za treće mjesto Italija je identičnim rezultatom pobijedila Englesku. Najbolji strijelac prvenstva je bila Trude Stendal sa tri postignuta gola dok je Heidi Støre proglašena najboljom nogometašicom prvenstva.